बोलीं- रिलेशनशिप में पेशेंस रखना जरूरी, मेरे करियर को रणवीर देते हैं ज्यादा अहमियत
Deepika Padukone Speaks About Her Marriage - दीपिका पादुकोण ने रणवीर सिंह के साथ अपने रिलेशनशिप पर मीडिया से बात की। बातचीत के दौरान उन्होंने बताया कि उनके रिलेशनशिप की सबसे खास बात ये है कि उन्हें रणवीर के सामने
हाल ही में दीपिका पादुकोण ने रणवीर सिंह के साथ अपने रिलेशनशिप और करियर पर TIME मैगजीन से बात की। बातचीत के दौरान उन्होंने बताया कि उनके रिलेशनशिप की सबसे खास बात ये है कि उन्हें रणवीर के सामने अपनी कमजोरी जाहिर करने में कोई शर्मिंदगी महसूस नहीं होती।
हालांकि, पेशेंस एक ऐसी चीज है जिसपर वो अब भी काम कर रहे हैं।
हमारे रिलेशनशिप में पेशेंस की है सबसे ज्यादा अहमियत: दीपिका 
टाइम मैगजीन को दिए इंटरव्यू में दीपिका ने बताया कि हर किसी की तरह उनके और रणवीर के रिलेशनशिप में भी पेशेंस की सबसे ज्यादा अहमियत है। दीपिका बोलीं- हम बचपन में जिस माहौल में बड़े होते हैं, जैसी फिल्में देखते हैं, आगे चलकर हम अपने रिलेशनशिप्स में भी वैसी ही चीजों की उम्मीद करने लगते हैं, फिर चाहे हमारा एक्सपीरियंस अच्छा रहा हो या खराब।
रिलेशनशिप में पेशेंस रखना एक ऐसी चीज है जो हम अपने बड़ों से, अपने पेरेंट्स से सीख सकते हैं। मैंने और रणवीर ने भी अपने पेरेंट्स से ये सीखा है कि पेशेंस रखना कितना इंपॉर्टेंट है। अब भी हमें इस पर और काम करने की जरूरत है।
आजकल कपल्स के बीच पेशेंस की कमी है : दीपिका 
दीपिका ने आगे बताया- आप जितना जल्दी ये समझ जाएं कि जैसा फिल्मों में दिखाया जाता है या जैसा आपने सोचा है, वैसा सब कुछ आपके साथ नहीं हो सकता, किसी के साथ भी नहीं हो सकता।
रियल लाइफ फिल्मों से काफी अलग होती है। आपको लग रहा होगा कि मैं किसी लव गुरु की तरह बात कर रही हूं लेकिन वाकई में मेरा मानना है कि आज के यंग कपल्स में पेशेंस की बहुत कमी है।
मेरे सपने रणवीर ने लिए सबसे ज्यादा इंपॉर्टेंट है: दीपिका 
इंटरव्यू के दौरान दीपिका ने शादी और करियर पर भी बात की। दीपिका ने कहा- पहले शादी के बाद एक्टिंग का स्कोप कम हो जाता था लेकिन अब चीजें बदलने लगी हैं। किसी एक्ट्रेस ने शादी कर ली या वो मां बन गई तो ऐसा माना जाता था कि उसका करियर खत्म हो गया। मैं इस मामले में काफी ज्यादा लकी हूं। रणवीर ने न सिर्फ मुझे मेरी पर्सनल लाइफ से जुड़े हर फैसले में मेरी मदद की है, बल्कि वो मेरे सबसे बड़े चीयरलीडर भी हैं। उन्होंने हमेशा मुझे, मेरे करियर और मेरे सपनों को इम्पोर्टेंस दी है।
दीपिका-रणवीर ने रामलीला फिल्म की शूटिंग के दौरान डेट करना शुरू किया था। इसके बाद दोनों बाजीराव मस्तानी और पद्मावत में भी साथ दिखाई दिए। दीपिका-रणवीर ने 2018 में शादी की थी।